CELEX: 22021D0020
Language: el
Date: 2020-12-22 00:00:00
Title: Απόφαση αριθ. 3/2020 της Επιτροπής των Πρέσβεων ΑΚΕ-ΕΕ της 22ας Δεκεμβρίου 2020 με την οποία παρατείνεται η θητεία των μελών του διοικητικού συμβουλίου του Τεχνικού Κέντρου Γεωργικής και Αγροτικής Συνεργασίας (CTA) [2021/20]

12.1.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 10/8
               
            
         ΑΠΟΦΑΣΗ αριθ. 3/2020 ΤΗΣ ΕΠΙΤΡΟΠΗΣ ΤΩΝ ΠΡΕΣΒΕΩΝ ΑΚΕ-ΕΕ
         της 22ας Δεκεμβρίου 2020
         με την οποία παρατείνεται η θητεία των μελών του διοικητικού συμβουλίου του Τεχνικού Κέντρου Γεωργικής και Αγροτικής Συνεργασίας (CTA) [2021/20]
         Η ΕΠΙΤΡΟΠΗ ΠΡΕΣΒΕΩΝ ΑΚΕ-ΕΕ,
         Έχοντας υπόψη τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών αυτής, αφετέρου (1), και ιδίως το άρθρο 2 παράγραφος 5 του Παραρτήματος III,
         Έχοντας υπόψη την απόφαση αριθ. 5/2013 της Επιτροπής των Πρέσβεων ΑΚΕ-ΕΕ, της 7ης Νοεμβρίου 2013, σχετικά με το καταστατικό του Τεχνικού Κέντρου Γεωργικής και Αγροτικής Συνεργασίας (CTA) (2), και ιδίως το άρθρο 5 παράγραφος 4 του παραρτήματος·
         Εκτιμώντας τα ακόλουθα:
         
                     (1)
                  
                  
                     Το άρθρο 5 παράγραφος 4 του καταστατικού του CTA προβλέπει ότι τα μέλη του διοικητικού συμβουλίου του Τεχνικού Κέντρου Γεωργικής και Αγροτικής Συνεργασίας (CTA) διορίζονται από την Επιτροπή των Πρέσβεων ΑΚΕ-ΕΕ σύμφωνα με τις διαδικασίες που καθορίζει η εν λόγω επιτροπή για μέγιστη περίοδο πέντε ετών, με ενδιάμεση επανεξέταση.
                  
               
                     (2)
                  
                  
                     Σύμφωνα με το άρθρο 95 παράγραφος 1 της συμφωνίας εταιρικής σχέσης ΑΚΕ-ΕΕ, η συμφωνία επρόκειτο να λήξει στις 29 Φεβρουαρίου 2020.
                  
               
                     (3)
                  
                  
                     Σύμφωνα με την απόφαση αριθ. 3/2019 της Επιτροπής των Πρέσβεων ΑΚΕ-ΕΕ της 17ης Δεκεμβρίου 2019 για τη θέσπιση μεταβατικών μέτρων βάσει του άρθρου 95 παράγραφος 4 της συμφωνίας εταιρικής σχέσης ΑΚΕ-ΕΕ (3), η εφαρμογή των διατάξεων της συμφωνίας εταιρικής σχέσης ΑΚΕ-ΕΕ παρατάθηκε έως τις 31 Δεκεμβρίου 2020 ή έως την έναρξη ισχύος της νέας συμφωνίας ή έως την προσωρινή εφαρμογή της μεταξύ Ένωσης και κρατών ΑΚΕ νέας συμφωνίας, ανάλογα με το ποια θα επέλθει νωρίτερα.
                  
               
                     (4)
                  
                  
                     Σύμφωνα με την απόφαση αριθ. 1/2020 της Επιτροπής των Πρέσβεων ΑΚΕ-ΕΕ της 24ης Φεβρουαρίου 2020 για τον διορισμό των μελών του διοικητικού συμβουλίου και του διευθυντή του Τεχνικού Κέντρου Γεωργικής και Αγροτικής Συνεργασίας (CTA) (4), η θητεία των μελών του διοικητικού συμβουλίου λήγει στις 31 Δεκεμβρίου 2020.
                  
               
                     (5)
                  
                  
                     Σύμφωνα με την απόφαση αριθ. 2/2020 της Επιτροπής των Πρέσβεων ΑΚΕ-ΕΕ της 4ης Δεκεμβρίου 2020 για την τροποποίηση της απόφασης αριθ. 3/2019 της Επιτροπής των Πρέσβεων ΑΚΕ-ΕΕ για τη θέσπιση μεταβατικών μέτρων δυνάμει του άρθρου 95 παράγραφος 4 της συμφωνίας εταιρικής σχέσης ΑΚΕ-ΕΕ (5), η εφαρμογή των διατάξεων της συμφωνίας εταιρικής σχέσης ΑΚΕ-ΕΕ παρατάθηκε έως τις 30 Νοεμβρίου 2021 ή έως την έναρξη ισχύος της νέας συμφωνίας ή έως την προσωρινή εφαρμογή της μεταξύ Ένωσης και κρατών ΑΚΕ νέας συμφωνίας, ανάλογα με το ποια θα επέλθει νωρίτερα.
                  
               
                     (6)
                  
                  
                     Η θητεία των μελών του διοικητικού συμβουλίου του CTA θα πρέπει να παραταθεί,
                  
               ΑΠΟΦΑΣΙΖΕΙ:
         
            Άρθρο 1
            Με την επιφύλαξη μεταγενέστερων αποφάσεων που θα πρέπει ενδεχομένως να λάβει η Επιτροπή των Πρέσβεων ΑΚΕ-ΕΕ στο πλαίσιο των αρμοδιοτήτων της, η θητεία των ακόλουθων προσώπων ως μελών του διοικητικού συμβουλίου του CTA παρατείνεται έως τις 30 Νοεμβρίου 2021:
            
                        —
                     
                     
                        καθ. Augusto Manuel CORREIA,
                     
                  
                        —
                     
                     
                        κ. David HUNTER,
                     
                  
                        —
                     
                     
                        κα Helena JOHANSSON,
                     
                  
                        —
                     
                     
                        κ. Abel KPAWILINA-NAMKOISSE,
                     
                  
                        —
                     
                     
                        δρ. Boitshoko NTSHABELE και
                     
                  
                        —
                     
                     
                        κα Frederike PRAASTERINK.
                     
                  
         
            Άρθρο 2
            Η παρούσα απόφαση αρχίζει να ισχύει από την ημέρα της έκδοσής της.
         
         
            Βρυξέλλες, 22 Δεκεμβρίου 2020.
            
               
                  Για την Επιτροπή Πρέσβεων ΑΚΕ-ΕΕ
               
               
                  Ο Πρόεδρος
               
               Michael CLAUSS
            
         
         
            (1)  ΕΕ L 317 της 15.12.2000, σ. 3.
         
            (2)  ΕΕ L 309 της 19.11.2013, σ. 50.
         
            (3)  ΕΕ L 1 της 3.1.2020, σ. 3.
         
            (4)  ΕΕ L 72 της 9.3.2020, σ. 26.
         
            (5)  ΕΕ L 420 της 14.12.2020, σ. 32.